6世紀南京

**南京**於：501 年 - 502 年，為南朝齊都城建康；502 年 - 557 年，為南朝梁都城建康；557 年 - 589 年，為南朝陳都城建康；589 年 - 600 年，併入隋朝江寧縣。

## 大事記

### 500 年代

* 501 年，張欣泰等於建康謀廢蕭寶卷，立蕭寶寅，事敗而死；蕭衍率兵東下鎮石頭、困台城，蕭寶卷死於城中內變，建康城六門之內府署皆毀；劉勰寓居鐘山定林寺著《文心雕龍》。
* 502 年，四月，蕭衍受齊禪即帝位，改國號梁，改元天監，都建康；詔令於建康品定棋譜，行棋手九品制度；建康大旱，斗米售五千錢，餓死者眾；築東西向、南北向大道於秦淮河兩岸。
* 503 年，四月，頒行《梁律》；造佛窟寺於南郊牛首山，總以七藏奉之，後易名宏覺寺。
* 504 年，四月，蕭衍於重雲殿制文發願，舍道歸佛。
* 505 年，正月，蕭衍興學，詔立五學館，設儒、玄、文、史、陰陽五部之學，置五經博士，廣招生徒；立建興苑於秣陵建興里；大舉攻魏，詔王公以下上國租、田谷以助軍用。
* 506 年，詔置集雅館以招遠學，旋設國子學考「明經」，擇優授官；作太子宮於齊東宮地。
* 507 年，范縝不畏權勢，發表《神滅論》，蕭衍親下詔敕，組織眾僧、權貴撰文辯難，范縝堅持「神滅」論點不讓；建康大水，加御道七尺；蕭衍舍同夏里舊宅而置光宅寺。
* 508 年，作神龍、仁虎闕於建康宮門外；改御道南端朱雀門稍西，至今鎮淮橋處；新作國門（又名望國門）于越城南，「以壯觀瞻」；增置官品，設十二卿；置州望、郡宗、鄉豪各一，專司搜薦人才。
* 509 年，詔令編撰《千字文》。

### 510 年代

* 510 年，三月，蕭衍至國子學親臨講肄，詔「皇太子及王侯之子，年在從師者，皆入學」；命改寒流為士流任尚書五都令史；新作緣淮塘，西起石頭城附近，東止東冶南岸（今光華門外）；頒行祖沖之《大明曆》。
* 511 年，增作宮城三重，門開二道。
* 512 年，僧朗弘傳「三論」於棲霞精舍，蕭衍遣眾僧至攝山受學，棲霞寺遂為三論宗祖庭。
* 513 年，改建太極殿，內外並以錦石為砌；新築太廟，增基九尺；建康都城「西至石頭，東至倪塘，南至石子崗，北過蔣山，東西南北各四十里」，為全國第一大城；北魏遣使「窺京師宮殿楷式而去」，營造洛陽都城。
* 514 年，敕葬寶志於鐘山獨龍阜，立寶公塔，建開善精舍；鑿通秦淮中央成舟子洲；發徐、揚州軍民 20 萬修浮山堰，旋取建康東、西冶鐵器修堰，役死者甚眾。
* 517 年，建康有佛寺 500 餘所，僧尼 10 餘萬人；敕太醫不得殺生入藥；織官紋錦飾禁仙人、鳥獸形，宗廟祭祀用牲以面代之，去宗廟薦修，余用果蔬；複議四方之祀，惟留鐘山、白石。
* 518 年，僧祐圓寂於建康建初寺，著有《弘明集》、《十誦律義記》、《出三藏記集》、《釋迦譜》等。

### 520 年代

* 521 年，蕭衍依佛經置孤獨園於建康，恤孤幼；改作南北郊，徙千畝籍田於東郊外；宮中琬琰殿火，延燒後宮三千屋。
* 522 年，詔公卿百僚上封事，郡國舉賢良方正、直言之士。
* 523 年，詔罷銅錢而鑄行五銖鐵錢。
* 527 年，正月，詔百官俸祿給現錢，勿逋緩；聽複流民宅業，蠲役五年，免貧民三調；建同泰寺於台城後，與華林園隔路；蕭統主編《昭明文選》成於建康。
* 529 年，建康疫甚，蕭衍於崇雲殿設救苦齋，以身為禱；改元中大通。

### 530 年代

* 533 年，建康佛寺 700 餘所；京師大水，御道通船。
* 535 年，改元大同；省江乘縣、湖熟縣，蕭衍以出生地置同夏縣，屬丹陽郡。
* 536 年，改南郊、明堂、陵廟等令與散騎侍郎同班；改長干里阿育王舍利塔，重置舍利；東魏遣使建康請和，遂通好。
* 538 年，蕭衍設盂蘭盆齋於同泰寺，後成風俗；閱武樂游苑。

### 540 年代

* 540 年，詔令勤加守護晉、宋、齊三代諸陵；棲霞精舍佛龕現佛光，眾權貴紛至鑿石佛像。
* 541 年，立士林館於雞籠山，延集學者。
* 543 年，自新亭（今安德門）鑿渠通新林浦（今大勝關）；置江潭苑於法王寺側。
* 546 年，蕭衍幸同泰寺講經；浮屠失火僅餘兩大殿，令重造十二層浮屠，將成乃因侯景之亂而止；改元中大同；詔通用足陌錢。
* 548 年，八月，侯景起兵壽陽（今安徽壽縣）叛梁，旋攻建康；破石頭城（今清涼山），圍台城，引玄武湖水灌之，叛軍食盡石頭城諸倉存糧，縱兵殺掠，於城東、西起土山，殺疲弱者以填山；十一月，東府城陷，蕭正德稱帝，改元正平。
* 549 年，三月，侯景陷台城，廢蕭正德，自為丞相、錄尚書事，台城被圍既久，死者十之八九；五月，蕭衍飢憤而卒於台城淨居宮，蕭綱即位；建康地震，糧甚缺，貴戚豪族自出採集，死者無算。

### 550 年代

* 550 年，江南旱蝗，大飢，死人蔽野，人相食，建康尤甚；改秦郡置西兗州。
* 551 年，侯景殺蕭綱，立蕭棟為帝，改元天正，旋廢之；篡梁自稱漢帝，改元太始，以建康為都。
* 552 年，三月，梁將王僧辯、陳霸先克建康，侯景東逃被殺；梁將縱兵掠民，民眾號泣滿路，太極殿及東西堂寶器毀於大火；十一月，蕭繹在江陵即位，建元承聖。
* 555 年，二月，蕭方智稱梁王於建康；五月，王僧辯迎蕭淵明入建康，即位，改元天成；立蕭方智為太子，稱藩於北齊；九月，陳霸先殺王僧辯，廢蕭淵明，旋立蕭方智為帝，改元紹泰；譙、秦二州刺史徐嗣徽降北齊，襲建康，據石頭城，敗而求和北去。
* 557 年，十月，蕭方智下詔「敬禪於陳」，讓位於陳霸先，陳霸先於建康稱帝，國號陳，改元永定。
* 558 年，陳霸先殺蕭方智，效仿蕭衍至大莊嚴寺捨身。
* 559 年，陳霸先卒，旋葬江寧，陳蒨即位。

### 560 年代

* 560 年，詔令流民不分僑、舊，一律著籍；聽訟景陽殿，閱武正陽堂；重建國子學而領太學。
* 561 年，陳、周軍相持日久，周棄地北撤，陳始全有江南；因國用不足，榷鹽、酒。
* 562 年，鑄五銖錢，一當民間私用鵝眼錢十。
* 566 年，四月，陳蒨死，陳伯宗即位。
* 568 年，陳頊罷陳伯宗為臨海王。
* 569 年，陳伯宗即帝位，改元太建。

### 570 年代

* 570 年，復築石頭城，以貯軍食。
* 572 年，十二月，詔令修築東宮，歷五年成。
* 575 年，詔江北州郡置雲旗義士以備防；改作雲龍、神虎門；詔立甘露亭於樂游苑。
* 578 年，四月，大雨雹；八月，隕霜，殺稻菽；罷琅琊郡，改置建興郡，領江乘、湖熟等六縣，屬揚州；庾信思江南而作《哀江南賦》；立方明壇而盟誓，遣使四方以備周人。
* 579 年，七月，用大貨六銖錢；陳伯宗閱兵玄武湖，有樓船五百、步騎十萬陣於此；周軍取淮南，盡取陳江北之地，遂改秦郡為方州而置六合郡，江北州民自拔還建康。

### 580 年代

* 582 年，正月，陳伯宗卒，陳叔寶即位，改元至德；隋兵飲馬長江，又置六合鎮於桃葉山（今六合瓜埠）。
* 584 年，陳叔寶築臨春、結綺、望仙三閣於華林園光昭殿前，「瑰寶珍麗皆近古所未有」。
* 585 年，智顗至建康，住靈曜寺。
* 587 年，九月，後梁十萬餘人渡江降陳，後梁亡。
* 588 年，五月，大風激浪濤入石頭，淮暴溢，漂沒舟乘；十一月，隋命楊廣出六合，節制八路大軍攻陳。
* 589 年，正月，隋軍自六合渡江攻建康、入台城，陳叔寶與妃匿景陽殿井中被擄，陳朝君臣旋被俘北遷；楊堅詔令「建康城邑宮室蕩平耕墾」，廢破崗、上容兩瀆，建康遭嚴重破壞；置蔣州於石頭城，廢丹陽諸郡及東晉、南朝各僑置郡、縣；省建康、秣陵、同夏、江乘等俱併入江寧縣，統於蔣州；省堂邑、方山而併入六合縣，屬方州；廢東府城。

### 590 年代

* 590 年，陳地豪民多起事，蔣山等州均有人稱大都督，隋將楊素率兵平之；江寧縣治移冶城東。
* 591 年，析溧陽縣西北境及丹陽縣東部置溧水縣，屬蔣州。
* 594 年，行新修雅樂，禁民間音樂，楊堅聆聽俘自陳的樂隊演奏後嘆曰：此華夏之正聲。

## 參考資料